**Z Á P I S N I C A**

zapísaná v priebehu zasadnutia Obecného zastupiteľstva dňa 16. 9. 2016

*Prítomní: viď prezenčná listina*

*Program:*

1. Otvorenie zasadnutia
2. Určenie overovateľov uznesenia a zápisnice
3. Kontrola uznesenia za uplynulé obdobie
4. Športový areál Hričovské Podhradie
5. Kaplnka Božieho Milosrdenstva – vymaľovanie priestorov
6. Rôzne
7. Diskusia
8. Schválenie uznesenia
9. Záver

K bodu 1:

Starostka obce Jarmila Dobroňová privítala prítomných (poslancov i občanov – viď. Prezenčná listina) a oboznámila ich s programom. Program bol jednohlasne schválený.

K bodu 2:

Starostka obce vymenovala a určila overovateľov uznesení a zápisnice p. Dobroňa Michala a p. Tomáša Lasičku.

K bodu 3:

Starostka obce informovala o plnení jednotlivých bodov z predchádzajúceho zasadnutia. Riešenie problematiky školskej jedálne v Dolnom Hričove - Uznesenie č. 34/2016 posunula do bodu Rôzne.

K bodu 4:

Starostka obce podrobne informovala prítomných o aktuálnom stave majetkoprávneho vysporiadania športového areálu Hričovské Podhradie – budovy i pozemku. Oboznámila, že na Slovenský pozemkový fond boli odovzdané potrebné dokumenty, na základe ktorých bude pozemok športového areálu prevedený ako majetok obce Hričovské Podhradie, prípadne bude vedený ako pozemok v trvalom užívaní obcou Hričovské Podhradie.

Starostka obce požiadala p. Hofericu Petra ako zástupcu TJ Družstevník Hričovské Podhradie o predloženie nájomných zmlúv, ktoré mala TJ Družstevník uzatvorené s obcou Dolný Hričov. Podľa p. Hofericu TJ Družstevník H. Podhradie nemal uzatvorenú žiadnu nájomnú zmluvu s obcou Dolný Hričov, čo potvrdil i prítomní p. Randa Bohumír. Podľa jeho slov, s Dolným Hričovom žiadny nájom nikdy nebol uzatvorený, pretože športový areál bol vždy chápaný ako areál Hričovského Podhradia.

Starostka obce p. Dobroňová požiadala prítomného p. Pekaríka Jozefa o vyjadrenie, či v prípade, že športový areál bude majetkovoprávne vysporiadaný, bude ochotný vykonávať správcu športového areálu ako i vedenie novovytvoreného športového tímu. Z vyjadrenia p. Pekaríka vyplynulo, že v prvom rade je potrebné zistenie, či bude záujem o tím zo strany hráčov, či budú ochotní sa na 100% stať hráčmi. P. Hoferica podotkol, že  posledné obdobie bolo veľmi zlé v tom, že bolo hráčov málo, často sľúbili, no i napriek tomu neprišli. Nikoho nemožno donútiť k hre. I to bol dôvod odhlásenia futbalu, aby sa tým predišlo zbytočnej úhrade pokuty vo výške 800 eur. Túto skutočnosť potvrdil i p. Lasička, podľa ktorého to bolo dobré rozhodnutie, nakoľko sa v poslednom období schádzalo len okolo sedem hráčov.

Starostka obce navrhla, aby to p. Pekarík skúsil, možno za kalendárny rok futbalový tím vytvorí. Obecný úrad sa bude snažiť byť nápomocný, môžu sa zorganizovať napríklad  i brigády. Podľa p. Randu bude dobré, ak bude p. Pekarík ihrisko spravovať a zároveň navrhol, že bude správne, ak si vytvorí svoj vlastný výbor. K návrhu vyjadrila svoj súhlas i starostka obce.

Športový areál je v súčasnosti v stave, ktorý si žiada mnohé rekonštrukcie a viaceré finančné investície. Po zapísaní budovy na list vlastníctva t.j. do majetku obce Hričovské Podhradie bude potrebný znalecký posudok k posúdeniu stavu budovy, bude potrebné vysporiadanie prepisov elektrickej energie a vody na Obec Hričovské Podhradie. P. Pekarík podotkol, že je potrebné udržiavať ihrisko, aby sa predišlo jeho zdevastovaniu.

Nakoľko sa v budove TJ Družstevník nachádza v súčasnosti i prevádzka Pohostinstva pod skalou, starostka obce informovala p. Hofericu, že bude v budúcnosti obecným zastupiteľstvom určená osobitným zreteľom výška nájomného za prevádzku a rovnako budú určené priestory spadajúce pod nájomné, k čomu p. Hoferica podotkol, že zrejme bude Pohostinstvo v prevádzke len do konca kalendárneho roka.

K bodu 5:

Starostka obce oboznámila prítomných, že v mesiaci september by bolo možné vymaľovať priestory Kaplnky Božieho Milosrdenstva. Predložila vypracované cenové ponuky. Poslanci jednohlasne návrh starostky obce schválili a súhlasili s cenovou ponukou p. Papšu z Kotešovej.

K bodu 6 - 7:

Starostka obce informovala, že po dohode s vedením školy P. V. Rovnianka v Dolnom Hričove by bolo vhodné zakúpenie kuchynských potrieb do školskej jedálne a to v zmysle predloženej žiadosti OU D. Hričov podľa uznesenia č. 34/2016. Poslanci po spoločnej dohode schválili zakúpenie kuchynských potrieb pre školskú jedáleň vo výške 300 eur.

Prítomní boli informovaní o tom, že v mesiaci október sa zrealizuje posedenie so staršími občanmi a to pri príležitosti mesiaca úcty k starším. Posedenie bude prebiehať obvyklým spôsobom.

V mesiaci september bude v obci pristavený veľkokapacitný kontajner na zber odpadu rôzneho druhu okrem elektroodpadu, nakoľko v mesiaci október bude zber elektroodpadov.

Starostka obce vyzvala prítomných k schváleniu vypracovania projektovej dokumentácie k starému obchodu - Komunitné a spolkové centrum. Poslanci jednohlasne schválili vypracovanie projektovej dokumentácie.

Poslanci boli oboznámení, že je potrebné zameranie miestneho citntorína t.j. vypracovanie geometrického plánu na miestny cintorín. Po diskusii jednohlasne schválili vypracovanie geometrického plánu.

Na návrh starostky obce poslanci jednohlasne schválili vyhotovenie smerovacích tabuliek v obci t.j. Obecný úrad, Hrad Hričov, Materská škola .........

K bodu 8:

Pracovníčka M. Hulínová prečítala uznesenia k jednotlivým bodom zasadnutia, ktoré prítomní schválili jednohlasne.

K bodu 9:

Starostka obce poďakovala prítomným za účasť.

Zapísala Miroslava Hulínová

19.9.2016

 Jarmila Dobroňová

 starosta obce

Overovatelia zápisnice: Mgr. Tomáš Lasička ............................

 Ing. Michal Dobroň ............................